**GYÖNGYÖSI POLGÁRMESTERI HIVATAL**

**Pénzügyi és Költségvetési Igazgatóság**

**🖂 H-3200 Gyöngyös, Fő tér 13. H-3201 Gyöngyös, Pf.: 173.**

**🕿 +36(06-37) 510-323 Telefax: +36(06-37) 302-285**

**Web:** [**www.gyongyos.hu**](http://www.gyongyos.hu) **E-mail:** [**kovacsrobert@hivatal.gyongyos.hu**](mailto:kovacsrobert@hivatal.gyongyos.hu)

**TÁJÉKOZTATÓ**

**Tisztelt Adózó!**

**I.**

Ezúton hívom fel szíves figyelmét, hogy 2016 I. félévi helyi adók, valamint a gépjárműadó befizetését

**2016. március 16-ig**

teljesítheti adópótlék-mentesen!

Tájékoztatjuk Önt, hogy a Képviselő-testület döntése értelmében **2016. január 1. napjától** a helyi adókról szóló **rendelet módosításra került**, az alábbiak szerint:

* **Magánszemélyek kommunális adójában:** *Mentesül az adó megfizetése alól „a 70. életévét betöltött magánszemély egy – a személyi adat- és lakcímnyilvántartás szerinti lakóhelyéül, ennek hiányában tartózkodási helyéül szolgáló – lakástulajdona, lakásbérleménye után az alábbiak szerint:*

*Amennyiben az adózó a 70. életévét:*

1. *az adóév június 30. napjáig tölti be, az adómentesség a 70. életév betöltése évének első napjától,*
2. *az adóév június 30. napját követően tölti be, az adómentesség a 70. életév betöltésének évét követő év első napjától*

*illeti meg.”*

* A fenti szabályzás alapján 2016. évtől az adómentesség a 70. életévét az adóév június 30. napjáig betöltő adózónak a 70. életév betöltése évének első napjától jár. Amennyiben 70. életévét június 30-át követően tölti be, úgy a mentesség továbbra is a 70. életév betöltésének évét követő év első napjától jár.
* Másik fontos változás, hogy 2016. évtől a 70. életévét betöltött magánszemélyt csak egy, a személyi adat- és lakcímnyilvántartás szerinti lakóhelyéül, ennek hiányában tartózkodási helyéül szolgáló lakástulajdona, illetve lakásbérleménye után illeti meg az adómentesség. Mindez azt jelenti, hogy azok a több lakástulajdonnal rendelkező adóalanyok, akik 2015. évre mentességet élveztek az összes lakásuk után, 2016. évtől már csak egy, a lakcímkártya szerint bejegyzett lakóhely, ennek hiányában tartózkodási hely címén lévő lakás után érvényesíthetik az adómentességet.
* A rendelet-változásból kifolyólag az adómentességgel érintett adóalanyoknak nincs további teendője, adóhatóságunk a személyi adat- és lakcímnyilvántartás alapján hivatalból jár el. Február végéig kapják kézhez az adómentességről szóló határozatokat az **1945.01.01. – 1946.06.30. között született adózók** közül azok, akiknek a lakcímkártyájuk szerinti lakóhelyük/tartózkodási helyük címe megegyezik a magánszemélyek kommunális adójában lakásként adóztatott adótárgyuk címével.

Az Értesítés kézhezvétele előtt (2016. február végéig kézbesített) határozattal mentesített lakás adófizetési kötelezettsége 0 Ft, így amennyiben az adózó egy mentes lakástulajdonnal rendelkezik, és az előző év(ek)ről áthozott tartozása nincs, úgy az Értesítő „Számlaegyenleg” sorában „0” Ft szerepel. Ha azonban tavalyról áthozott tartozása van, és/vagy több lakástulajdonnal rendelkezik az adómentes lakáson felül, akkor március 16-ig fizetési kötelezettsége áll fenn, melyről csekket is kap a befizetés teljesítéséhez.

* Azok a **1944.12.31-ig született adóalanyok**, akik 2015. évtől már megkapták a mentességről szóló határozatot, és csak egy lakásingatlannal rendelkeznek, valamint a lakástulajdonuk (lakásbérleményük) címe megegyezik a lakcímkártya szerinti lakóhelyük/tartózkodási helyük címével, továbbra is mentességre jogosultak a 2015. évi mentesítő határozatuk alapján. Amennyiben a lakó-/tartózkodási hely címében és az adóztatott adótárgy címe között az egyezőség nem áll fenn, úgy 2016-tól adókötelezetté válik a tavaly (2015. évben) mentesített lakás. Ez utóbbiakat az adóhatóság 2016. I. félévében felülvizsgálja. A több lakástulajdonnal (lakásbérleménnyel) rendelkező adóalanyok 2016. évtől csak a lakcímkártya szerinti lakóhelyük/tartózkodási helyük címével azonos lakás után mentesülnek az adófizetés alól, a többi lakástulajdonuk után az adókötelezettségük visszaáll 2016. évtől, melyről február végéig határozattal értesülnek.
* A felülvizsgálat alatt álló több lakástulajdonnal rendelkező vagy más településen élő 1944. előtt született, 2015. évben mentesített adózóknak most nem kell fizetniük akkor, ha az Értesítő „Számlaegyenleg” sorában 0 Ft szerepel. Esetükben az adókötelezettség visszaállításáról szóló határozatban fogunk rendelkezni az adó megfizetésének módjáról (a hatályos jogszabályok alapján a határozat kézhezvételét követő 15 napon belül kell megfizetni az I. félévi adót, szeptember 15-ig pedig a II. félévi adót).
* **Iparűzési adóban:** háziorvosok részére 50%-os adókedvezmény bevezetéséről döntött a Képviselő-testület. Az adómentességet először 2016. évről szóló helyi iparűzési adóbevallásban érvényesíthetik a vállalkozó háziorvosok, melynek a benyújtási határideje 2017. május 31. napja.

**II.**

Tájékoztatom, hogy az adózás rendjéről szóló 2003. évi XCII. törvény 38. §-a alapján a fizetési kötelezettséget

* a pénzforgalmi számlanyitásra kötelezett adózónak (belföldi jogi személynek, jogi személyiséggel nem rendelkező gazdasági társaságnak és az áfa fizetésére kötelezett magánszemélynek, ideértve az egyéni vállalkozót is) belföldi pénzforgalmi számlájáról átutalással,
* pénzforgalmi számlanyitásra nem kötelezett adózónak (magánszemély) belföldi fizetési számlájáról történő átutalással vagy postai készpénz-átutalási megbízással kell teljesítenie.

Az önkormányzati adóhatóság a helyi adó és gépjárműadó befizetések teljesítésére adónemenként külön számlát vezet, ezért kérjük, hogy **a befizetni kívánt adónemet a megfelelő számlaszámú csekken szíveskedjen teljesíteni, illetve számlaszámra utalni!** Gyöngyös Város Önkormányzatának számlavezető pénzintézete a **Raiffeisen Bank Zrt., az adószámlák számlaszámai** a következők:

**Magánszemélyek kommunális adója beszedési számla: 12001008-01519125-00900001**

**Építményadó beszedési számla: 12001008-01519125-01000001**

**Tartózkodási idő utáni idegenforgalmi adó beszedési számla: 12001008-01519125-01100008**

**Iparűzési adó beszedési számla: 12001008-01519125-01200005**

**Jövedelemadó beszedési számla: 12001008-01519125-01300002**

**Gépjárműadó elszámolási számla: 12001008-01519125-01400009**

**Pótlék beszedési számla: 12001008-01519125-01500006**

**Bírság beszedési számla: 12001008-01519125-01600003**

**Idegen bevételek elszámolási számla: 12001008-01519125-01700000**

**Egyéb bevételek elszámolási számla: 12001008-01519125-01800007**

**Talajterhelési díj elszámolási számla: 12001008-01519125-01900004**

**Államigazgatási eljárás illeték beszedési számla: 12001008-01519125-02000004**

**Helyi jövedéki adó beszedési számla: 12001008-01519125-02100001**

Tájékoztatom továbbá, hogy az **adó megfizetésének elmulasztása esetén** – a késedelem minden naptári napja után – késedelmi pótlék kerül felszámításra, mely a mindenkori érvényes jegybanki alapkamat kétszeresének 365-öd része. Az adószámlán fennálló adóhátralék esetében adóhatóságunk végrehajtási eljárást foganatosít.

**III.**

Az adózással, a befizetés rendjével, a befizetendő összeggel kapcsolatban felmerült kérdésekkel kapcsolatban **ügyintézés az ügyfélfogadási napokon** történik: hétfőn és szerdán 730-1600 óráig, pénteken 730-1330 óráig (kedd és csütörtöki napokon nincs ügyfélfogadás).

|  |  |  |
| --- | --- | --- |
| ÜGYFÉLKÖR  Adózó vezetéknevének kezdőbetűje szerinti felosztás | ÜGYINTÉZŐ | TELEFONSZÁM |
| **Magánszemélyek kommunális adója, építményadó, idegenforgalmi adó, iparűzési adó, gépjárműadó** | | |
| A, Á, B, C, CZ, valamint az 1. sz. Lakszöv - 99. Ker. | Hovanecz Mária („B” épület 7-8. szoba) | 37/510-300/426 |
| CS, D, E, É | Fricz Andrea („B” épület 7. szoba) | 37/510-300/428 |
| F, G, GY, H | Kissné Mócsány Tímea („B” épület 7. szoba) | 37/510-300/428 |
| I, J, K | Fisterné Ördög Ildikó („B” épület 8. szoba) | 37/510-300/429 |
| L, M, N, NY, O, Ó, Ö, Ő, Pa-Pd | Gálné Kiss Beatrix („B” épület 6. szoba) | 37/510-300/432 |
| Pe, Q, R, S, Sza-Sze | Bodó Edit („B” épület 7-8. szoba) | 37/510-300/426 |
| Szé, T, TY, U, Ú, Ü, Ű, V, W, X, Y, Z, Zs | Schmetzné Harman Szilvia („B” ép. 6. szoba) | 37/510-300/432 |
| **Helyi adótartozások behajtása** | Frikk Henriett („B” épület 9. szoba) | 37/510-300/427 |
| **Egyéb és idegen helyről kimutatott köztartozások behajtása** | Joóné Wachtler Zsuzsa („B” épület 9. szoba) | 37/510-300/430 |
| **Könyvelés** | Vernyik Tamásné („B” épület 5. szoba) | 37/510-300/424 |

Forduljon hozzánk bizalommal, segítünk!

Gyöngyös, 2016. február 10. Pénzügyi és Költségvetési Igazgatóság Adócsoport